《侧犯 酴醾次清真韵》
清代·庄棫

恼红怨绿，浅匀腻粉新妆靓。人定。似缥缈琼楼露明镜。

冰肌自掩袂，雪月深深径。风静。婪尾宴，光浮玉杯影。

盈盈压架，背立芳心莹。还记省。春闺鸦鬓共潘令。

梦绕梨云，艳魂清迥。无语东风，夜阑金井。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。